[bookmark: _Hlk226921690]Príloha č. 2  – Špecifikácia a rozsah poistenia (požadovaný rozsah krytia)

Rozsah poistenia

A. Komplexné živelné poistenie 
B. Poistenie pre prípad odcudzenia (krádeže) a vandalizmu 
C. Poistenie strojov a elektroniky
D. Poistenie skla


A. Komplexné živelné poistenie

1. Poistenie sa vzťahuje na:
· nehnuteľný a hnuteľný majetok vedený v účtovnej alebo inej evidencii poisteného, na novú cenu, na poistnú sumu: 21.601.567,43 EUR v zmysle zoznamu v prílohe
· náklady v súvislosti s poistnou udalosťou, na prvé riziko na novú cenu, na poistnú sumu: 3.000.000,00 EUR
 

2. Adresa rizika: adresy miest v rámci SR vedené v účtovnej alebo inej evidencii poisteného 

3. Rozsah poistenia, poistné riziká:
Pre poistenie bude platiť a rozsah poistenia určovať poistná zmluva, ďalej príslušné VPP a osobitné zmluvné dojednania, ktorými sa môže rozsah poistenia iba rozšíriť.

Poistenie sa vzťahuje na škody spôsobené:
a) Požiarom.
b) Výbuchom.
c) Priamym úderom blesku.
d) Nárazom alebo zrútením posádkou obsadeného letiaceho telesa, jeho časti alebo jeho nákladu.
e) Víchricou – min. 70km/h.
f) Povodňou alebo záplavou.
g) Ľadovcom.
h) Náhlym zosúvaním pôdy, zrútením skál alebo zemín, pokiaľ k nim nedošlo v súvislosti s priemyselnou alebo stavebnou činnosťou.
i) Zosúvaním alebo zrútením lavín.
j) Pádom stromov stožiarov a iných cudzích predmetov, ak nie sú súčasťou poškodenej poistenej veci.
k) Zemetrasením s účinkami stanovenými min. 5. stupňom Európskej makroseizmickej stupnice (EMS 98).
l) Vodou unikajúcou z prívodného alebo odvádzacieho potrubia vodovodných zariadení a z vodovodných zariadení, vrátane poplatkov (vodné, stočné) za vodu, ktorá unikla z vodovodného potrubia následkom poistnej udalosti.
m) Kvapalinou alebo parou unikajúcou z ústredného, etážového alebo diaľkového kúrenia.
n) Hasiacim médiom samovoľne unikajúcim zo stabilného hasiaceho zariadenia.
o) Kvapalinou unikajúcou zo solárnych systémov alebo klimatizačných zariadení.
p) Chladiarenským médiom unikajúcim z chladiarenských zariadení a rozvodov.
q) Hasením, strhnutím alebo evakuáciou v dôsledku živelnej udalosti.
r) Atmosférickými zrážkami, ľadovcom, snehom alebo nečistotami vnikajúcimi otvormi, ktoré vznikli v dôsledku živelnej udalosti, a ak k vniknutiu došlo do 72 hodín po skončení živelnej udalosti.
s) Dymom vznikajúcim pri požiari.
t) Zvýšením hladiny podpovrchovej vody, ktoré bolo spôsobené povodňou, záplavou alebo katastrofickým lejakom.
u) Krádežou poistených hnuteľných vecí, ku ktorej došlo v priamej súvislosti s vyššie uvedenými náhodnými udalosťami.
v) Nárazom dopravného prostriedku, rázovou vlnou.
w) Záplavou následkom búrkového prívalu.
x) Ťarchou snehu a námrazy.
y) Spätným vystúpením vody z kanalizačného potrubia ak bolo spôsobené atmosférickými zrážkami alebo katastrofickým lejakom.
z) Poškodením prívodného potrubia vodovodného zariadenia, odvádzacieho potrubia, či telies vykurovacích alebo solárnych systémov, ak k nemu došlo pretlakom kvapaliny alebo pary alebo zamrznutím vody v nich.
aa) Terorizmom

4. Sadzby a podklady pre výpočet poistného:

	Predmet poistenia
	Poistná suma
	Sadzba
	Ročné poistné + daň

	Trolejbusové trate 
Patrónka-Riviéra a Bulharská-Galvaniho
	21.601.567,43 €
	
	

	Náklady v súvislosti s PU
	3.000.000,00 €
	
	




5. Spoluúčasť:
Dojednáva sa vo výške: 5% min. 300 EUR

6. Osobitné dojednania:
Tieto osobitné dojednania majú prednosť pred poistnými podmienkami, osobitnými / zmluvnými dojednaniami, doložkami a ostatnými ustanoveniami, ktoré rozširujú / dopĺňajú / upravujú rozsah poistenia stanovený týmito podmienkami poisťovateľa.
a) Dojednáva sa, že poistenie sa vzťahuje aj na veci uložené na voľnom priestranstve a na veci upevnené na vonkajšej strane budovy, ktorými sú napríklad firemné štíty, reklamné tabule, anténne systémy, vonkajšie osvetlenie, vonkajšie vedenie.
b) Dojednáva sa, že poistenie sa vzťahuje aj na majetok, ktorý je evidovaný na účte obstarania dlhodobého  hmotného majetku.
c) Dojednáva sa, že poistenie sa vzťahuje aj na spevnené plochy a úpravy územia, pozemné komunikácie, vrátane dopravného značenia, mosty, nadjazdy, oplotenia, verejné osvetlenia, koľajové a trolejové dráhy / infraštruktúra a iné objekty, inžinierske siete, ochranné hrádze, protihlukové steny a iné objekty ktoré sú majetkom poisteného alebo mu boli zverené do správy/užívania.
d) Dojednáva sa, že pri živelnom poistení sú kryté aj následné škody, ktoré vznikli v súvislosti so živelnou udalosťou napr. poškodenie alebo zničenie majetku pri prácach na zmiernenie škody, škody spôsobené hasiacim médiom pri likvidácii požiaru a pod., nejedná sa o priame finančné škody.

e) Dojednáva sa, že poistením sú kryté aj budovy a stavby, na ktorých prebiehajú stavebné / montážne práce, vrátane vecí v týchto budovách uložených. Poistenie v zmysle tohto bodu sa však nevzťahuje na škody (zväčšenie rozsahu následkov škody) vzniknuté v príčinnej súvislosti s týmito vykonávanými stavebnými / montážnymi prácami.
f) Dojednáva sa, že poistenie je dojednané na novú cenu (príp. na prvé riziko na novú cenu). Novej cene zodpovedajú náklady na znovuobstaranie, znovuzriadenie takej istej veci, takých istých parametrov. Poisťovňa nebude uplatňovať princíp podpoistenia.
g) Dojednáva, že poistenie sa vzťahuje aj na majetok vo vlastníctve cudzích osôb, ktorý poistník / poistený užíva alebo ho prevzal na základe písomnej zmluvy.
h) [bookmark: _Hlk224290738]Dojednáva sa, že poisťovateľ nahradí aj náklady nevyhnutné na stavebné úpravy a na demontáž  a remontáž ostatných nepoškodených poistených vecí, vykonané v súvislosti so znovuobstaraním alebo opravou vecí poškodených, zničených alebo stratených pri poistnej udalosti, náklady na hasenie (použitie vlastného hasiaceho média), odpratávacie náklady, náklady na posudkového znalca, náklady na hľadanie príčiny škody, náklady na zemné a výkopové práce, náklady spojené s dodatočnými projektovými plánovacími prácami, náklady spojené s príplatkami za nočnú prácu, prácu nadčas, prácu počas nedieľ a sviatkov, ako aj expresné príplatky.
i) Dojednáva sa, že do limitu 5.000,00 EUR na jednu a všetky poistné udalosti, sa poistenie vzťahuje aj pre prípady deštruktívnej činnosti hmyzu, divo žijúcich hlodavcov, vtákov, lesnej zveri, na majetku poisteného, vrátane škôd (napr. aj estetickej povahy) na vonkajšej fasáde a/alebo vonkajšej izolácii budov.
j) Dojednáva sa, že poistenie sa vzťahuje aj na majetok bez vydaného právoplatného kolaudačného rozhodnutia, podmienkou je vykonanie všetkých revízií a prevádzky-schopný stav. 
k) Dojednáva sa výška ročného limitu plnenia pre jednu a všetky škody v jednom poistnom období, pre prípad poškodenia alebo zničenia živelnou udalosťou alebo z vodovodných zariadení:
· pre poistné riziko povodne a záplavy – 100% z poistnej sumy.
· pre poistné riziko zemetrasenie – 100% z poistnej sumy.
· pre poistné riziko komplexný živel (okrem poistných rizík povodne, záplavy, zemetrasenie) – 100% z poistnej sumy.
· na poistné riziko terorizmus – limit 5 000 000,00 EUR


B. Poistenie pre prípad odcudzenia a vandalizmu

1. Poistenie sa vzťahuje na:
a) nehnuteľný a hnuteľný majetok vedený v účtovnej alebo inej evidencii poisteného, na prvé riziko na novú cenu, na poistnú sumu: 500.000,00 EUR - odcudzenie (krádež).
b) nehnuteľný a hnuteľný majetok vedený v účtovnej alebo inej evidencii poisteného, na prvé riziko na novú cenu, na poistnú sumu: 3.000.000,00 EUR – vandalizmus nezistený a zistený páchateľ.

2. Adresa rizika: adresy miest v rámci SR vedené v účtovnej alebo inej evidencii poisteného 

3. Rozsah poistenia, poistené riziká:
Pre poistenie bude platíť a rozsah poistenia určovať poistná zmluva, ďalej príslušné VPP a osobitné zmluvné dojednania, ktorými sa môže rozsah poistenia iba rozšíriť.

[bookmark: _Hlk224199126][bookmark: _Hlk224199198]Odchýlne od VPP sa dojednáva, že poistenie pre prípad krádeže, poškodenia alebo zničenia poistenej veci sa vzťahuje aj na nasledovné prípady:
a) Do miesta poistenia sa dostal tak, že ho otvoril nástrojom, ktorý nie je určený na jeho riadne otvorenie.
b) Do miesta poistenia sa dostal iným preukázateľne násilným spôsobom.
c) V mieste sa skryl, po jeho zamknutí sa veci zmocnil a pri jeho opustení zanechal po sebe stopy, ktoré môžu byť použité ako dôkazný prostriedok.
d) Miesto poistenia otvoril originálnym kľúčom alebo legálne zhotoveným duplikátom, ktorého sa zmocnil krádežou vlámaním alebo lúpežným prepadnutím.
e) Do schránky, ktorej obsah je poistený sa dostal alebo ju otvoril nástrojom, ktorý nie je určený na jej riadne otvorenie.
f) Krádežou, pri ktorej páchateľ preukázateľne prekonal prekážku alebo opatrenie chrániace poistenú vec pred krádežou.
g) Krádežou, pri ktorej boli poistené veci poistenému alebo jeho pracovníkovi zobrané, pretože jeho odpor bol vylúčený v dôsledku telesného stavu po nehode alebo v dôsledku inej príčiny, za ktorú nemôže byť zodpovedný.
h) Lúpežou – zmocnením sa poistenej veci tak, že páchateľ použil proti poistenému, jeho pracovníkovi alebo inej osobe násilie, alebo hrozbou násilia.
i) Poškodenie alebo zničenie veci v súvislosti s vykonaním alebo pokusom o vykonanie krádeže bez ohľadu či k samotnej krádeži poistenej veci došlo alebo nedošlo.

4. Sadzby a podklady pre výpočet poistného:

	Predmet poistenia
	Poistná suma
	Sadzba
	Ročné poistné + daň

	Trolejbusové trate 
Patrónka-Riviéra a Bulharská-Galvaniho
pre riziko odcudzenie
	500.000,00 €
	
	

	Trolejbusové trate 
Patrónka-Riviéra a Bulharská-Galvaniho
pre riziko vandalizmus
	3.000.000,00 €
	
	



5. Spoluúčasť:
Dojednáva sa vo výške: 150,00 EUR 

6. Osobitné dojednania:
[bookmark: _Hlk224199364]Tieto osobitné dojednania majú prednosť pred poistnými podmienkami, osobitnými / zmluvnými dojednaniami, doložkami a ostatnými ustanoveniami, ktoré rozširujú / dopĺňajú / upravujú rozsah poistenia stanovený týmito podmienkami poisťovateľa.
a) Poistenie sa vzťahuje na úmyselné poškodenia alebo zničenie poistenej veci, ak úmyselné konanie smerovalo k poškodeniu alebo zničeniu poistného majetku, proti osobe poisteného alebo proti osobe vlastníka poisteného majetku.
b) Dojednáva sa, že poistenie sa vzťahuje aj na stavebné / technologické súčasti a príslušenstvo v rámci spevnených plôch, pozemných komunikácií, vrátane dopravného značenia, oplotenia, verejného osvetlenia, koľajových a trolejových dráh / infraštruktúry, inžinierskych sietí, ochranných hrádzí, protihlukových stien a iných objektov ktoré sú majetkom poisteného alebo mu boli zverené do správy/užívania.
c) Dojednáva sa, že poistné krytie zahŕňa aj „vnútorný a vonkajší“ vandalizmus, zistený aj nezistený páchateľ.
d) Vnútorný vandalizmus znamená úmyselné poškodenie alebo zničenie poistenej veci spáchané inou osobou ako poisteným tým spôsobom, že vnikne do chráneného priestoru, prekoná prekážku a poškodí alebo zničí predmet poistenia.
e) Vonkajší vandalizmus znamená, že iná osoba ako poistený spácha úmyselné poškodenie alebo zničenie verejne prístupnej poistenej veci.
f) Pod pojmom úmyselné poškodenie alebo zničenie poistenej veci sa okrem iného chápe aj estetické poškodenie postriekaním sprejmi, grafitmi, oblepením plagátmi.
g) Dojednáva sa, že poistené veci nachádzajúce na voľnom priestranstve resp. umiestnené na vonkajšej strane budovy / stavby sú zabezpečené pre prípad krádeže svojou polohou. Pod pojmom chránené svojou polohou sa rozumie umiestnenie veci, ktorej odcudzenie si vyžaduje použitie špeciálnych pomôcok (kliešte, zvárací prístroj, uhlová brúska a pod.), prípadne použitie špeciálnych pomôcok (čln, rebrík, vysúvacia plošina, korba vozidla a pod.).
h) Dojednáva sa, že poistenie je dojednané na novú cenu (príp. na prvé riziko na novú cenu). Novej cene zodpovedajú náklady na znovuobstaranie, znovuzriadenie takej istej veci, takých istých parametrov. Poisťovňa nebude uplatňovať princíp podpoistenia.
i) Dojednáva, že poistenie sa vzťahuje aj na majetok vo vlastníctve cudzích osôb, ktorý poistník    / poistený užíva alebo ho prevzal na základe písomnej zmluvy.
j) Dojednáva sa, že poistenie sa vzťahuje aj na DPH ktorú je poistený povinný v zmysle zákona vrátiť do štátneho rozpočtu Slovenskej republiky za poistené veci v prípade poistnej udalosti.
k) Dojednáva sa, že poistenie sa vzťahuje aj na majetok evidovaný na účte obstarania dlhodobého  hmotného majetku.
l) Dojednáva sa, že poistenie sa vzťahuje aj na majetok bez vydaného právoplatného kolaudačného rozhodnutia, podmienkou je vykonanie všetkých revízií a prevádzky-schopný stav.
m) Dojednáva sa, že v prípade ak sa vyžaduje obhliadka Polície SR, môže byť táto vykonaná aj Mestskou / Obecnou políciou prípadne Železničnou políciou SR.
n) Dojednáva sa, že poisťovateľ je oprávnený vykonať likvidáciu poistnej udalosti aj bez osobnej (fyzickej) obhliadky poškodených vecí, ak predpokladaná výška škody nepresiahne sumu 700,00 EUR (vrátane DPH) a ak na základe predložených dokladov, fotografií, videozáznamov alebo iných podkladov poskytnutých poisteným alebo treťou osobou možno spoľahlivo určiť rozsah a príčinu škody. Poistený je povinný poskytnúť poisťovni všetku potrebnú súčinnosť a pravdivé podklady umožňujúce posúdenie poistnej udalosti. Poisťovňa si vyhradzuje právo dodatočne vykonať osobnú (fyzickú) obhliadku, ak predložené podklady nebudú postačujúce.


C. Poistenie strojov a elektroniky

1. Poistenie sa vzťahuje na:
[bookmark: _Hlk224203731][bookmark: _Hlk224203761][bookmark: _Hlk224200478][bookmark: _Hlk224203631]Stroje, prístroje, elektronické prístroje a zariadenia, vrátane stavebných / technologických súčastí budov a stavieb, vedené v účtovnej evidencii poisteného, vo všetkých účtovných triedach, na prvé riziko na novú cenu, na poistnú sumu: 3.000.000,00 EUR.

2. Adresa rizika: adresy miest v rámci SR vedené v účtovnej alebo inej evidencii poisteného


3. Rozsah poistenia, poistené riziká:
Pre poistenie bude platiť a rozsah poistenia určovať poistné zmluva, ďalej príslušné VPP a osobitné zmluvné dojednania, ktorými sa môže rozsah poistenia iba rozšíriť.

4. Sadzby a podklady pre výpočet poistného:

	Predmet poistenia
	Poistná suma
	Sadzba
	Ročné poistné + daň

	Stroje, prístroje a zariadenia – trolejbusových tratí Patrónka-Riviéra a Bulharská-Galvaniho
	3.000.000,00 €
	
	



5. Spoluúčasť:
Dojednáva sa vo výške: 5% min. 300,00 EUR

6. Osobitné dojednania:
Tieto osobitné dojednania majú prednosť pred poistnými podmienkami, osobitnými / zmluvnými dojednaniami, doložkami a ostatnými ustanoveniami, ktoré rozširujú / dopĺňajú / upravujú rozsah poistenia stanovený týmito podmienkami poisťovateľa.
a) [bookmark: _Hlk224199791]Poistením strojov a elektroniky je kryté akékoľvek náhle a nepredvídané poškodenie alebo zničenie elektronických zariadení a strojov, ktoré obmedzuje alebo vylučuje funkčnosť zariadenia.
b) [bookmark: _Hlk224199831][bookmark: _Hlk224199888]Právo na plnenie vznikne, ak poistná udalosť bola spôsobená napr.:
· Chybou konštrukcie, chybou materiálu alebo výrobnou chybou (pokiaľ sa na ňu nevzťahuje záruka výrobcu).
· Chybou obsluhy, nešikovnosťou, nedbanlivosťou alebo úmyselným konaním.
· Pretlakom pary, plynu, kvapalinou alebo podtlakom.
· Pádom stroja alebo elektronického zariadenia.
· Roztrhnutím v dôsledku odstredivej sily.
· Skratom elektrického prúdu a iným pôsobením elektrického prúdu (prepätie, indukčné účinky blesku).
· Zlyhaním meracej, regulačnej alebo zabezpečovacej techniky.
· Vniknutím cudzieho predmetu.
c) [bookmark: _Hlk224200098]Dojednáva sa, že pri poistení strojov a elektroniky sú kryté aj náklady v súvislosti s poistnou udalosťou:
· [bookmark: _Hlk224200203]Odpratávacie, demolačné, demontážne a remontážne náklady.
· Náklady na posudkového znalca.
· Náklady na hľadanie príčiny škody.
· Náklady na zemné výkopové práce.
· Náklady spojených s príplatkami za nočnú prácu, prácu nadčas, v nedeľu a počas sviatkov, ako aj expresné poplatky.
· Náklady na cestovné náklady technikov a expertov zo zahraničia.
d) [bookmark: _Hlk224200287]Dojednáva sa, že poistenie sa vzťahuje aj na nosiče dát pevne zabudovaných v hardwarovej časti, riadiacej alebo regulačnej jednotky poistenej veci, nosiče dát záznamov programového vybavenia strojov.


e) Dojednáva sa, že poistenie sa vzťahuje na všetky elektronické zariadenia a stroje, ktorých dátum zaradenia do účtovnej evidencie je max. do 8 rokov. V prípade, že zariadenie prešlo generálnou opravou, a poistný to preukáže, je takéto zariadenie považované za nové, pričom rozhodným termínom je dátum vykonania generálnej opravy.
f) Dojednáva sa, že poistenie je dojednané na novú cenu (príp. na prvé riziko na novú cenu). Novej cene zodpovedajú náklady na znovuobstaranie, znovuzriadenie takej istej veci, takých istých parametrov. Poisťovňa nebude uplatňovať princíp podpoistenia.
g) Dojednáva, že poistenie sa vzťahuje aj na majetok vo vlastníctve cudzích osôb, ktorý poistník / poistený užíva alebo ho prevzal na základe písomnej zmluvy.
h) Dojednáva sa, že poistenie sa vzťahuje aj na majetok evidovaný na účte obstarania dlhodobého  hmotného majetku.
i) Dojednáva sa, že poistenie sa vzťahuje aj na majetok bez vydaného právoplatného kolaudačného rozhodnutia, podmienkou je vykonanie všetkých revízií a prevádzky-schopný stav.
j) Dojednáva sa, že poistenie sa vzťahuje aj na snímacie, záznamové a zobrazovacie prvky strojných a elektronických zariadení, resp. technologických súčastí stavieb.
k) Dojednáva sa, že poistenie sa vzťahuje aj na sklenené súčasti strojných                                     a elektronických zariadení, resp. technologických súčastí stavieb.
l) Dojednáva sa, že poistenie sa vzťahuje aj na ultrazvukové zariadenia, kamery, optické zariadenia a optické káble - ako samostatné zariadenia, resp. súčasti strojných                       a elektronických zariadení a technologické súčasti stavieb.


D. Poistenie skla

1. Poistenie sa vzťahuje na:
poškodenie alebo zničenie skiel všetkých druhov vrátane plexiskiel, sklenených výplní, tabuľového skla od hrúbky 3 mm, fólií na sklách, skiel so špeciálnou povrchovou úpravou /nápisy, maľby, gravírovanie, iná výzdoba na skle/, svetelných a neónových nápisov a reklamy, na prvé riziko na novú cenu, na poistnú sumu: 50.000,00 EUR.

2. Adresa rizika: adresy miest v rámci SR vedené v účtovnej alebo inej evidencii poisteného 

3. Rozsah poistenia, poistené riziká:
Pre poistenie bude platiť a rozsah poistenia určovať poistná zmluva, ďalej príslušné VPP a osobitné zmluvné dojednania, ktorými sa môže rozsah poistenia iba rozšíriť.

[bookmark: _Hlk224202592]Poistenie sa vzťahuje pre prípad poškodenia alebo zničenia poistenej veci akoukoľvek náhodnou udalosťou, okrem nasledovných prípadov.
Poistenie sa nevzťahuje na:
a) Na poškodenie a chyby, ktoré vznikli pred dobou uzatvorenia zmluvy.
b) Na škody vzniknuté pri doprave poistených vecí.
c) Pri montáži a demontáži poistených vecí.
d) Na škody, ktoré vznikli v súvislosti s vykonávaním stavebných prác v mieste poistenia.
e) Na škody vzniknuté výbuchom nálože, trhaviny, granátu alebo iných výbušných hmôt.




4. Sadzby a podklady pre výpočet poistného:

	Predmet poistenia
	Poistná suma
	Sadzba
	Ročné poistné + daň

	súbor pevne vsadeného alebo osadeného skla budov a stavieb, vrátane svetelných a neónových nápisov, fólií, malieb súbor skiel, pultov, vitrín vo vnútri budov a stavieb
	50.000,00 €
	
	



5. Spoluúčasť:
Dojednáva sa vo výške: 50,00 EUR

6. Osobitné dojednania:
Tieto osobitné dojednania majú prednosť pred poistnými podmienkami, osobitnými / zmluvnými dojednaniami, doložkami a ostatnými ustanoveniami, ktoré rozširujú / dopĺňajú / upravujú rozsah poistenia stanovený týmito podmienkami poisťovateľa.
a) [bookmark: _Hlk224202971]Dojednáva sa, že poistenie je dojednané na prvé riziko na novú cenu. Novej cene zodpovedajú náklady na znovuobstaranie, znovuzriadenie takej istej veci, takých istých parametrov. Poisťovňa nebude uplatňovať princíp podpoistenia.
b) Dojednáva sa, že pri poistení skla sa poistenie vzťahuje aj na svetelné pulty, vitríny, presklené zábradlia, sklenené steny  a steny z bezpečnostného skla a plexiskla / napr. steny zastávok/.
c) Dojednáva, že poistenie sa vzťahuje aj na majetok vo vlastníctve cudzích osôb, ktorý poistník / poistený užíva alebo ho prevzal na základe písomnej zmluvy.
d) Dojednáva sa, že poistenie sa vzťahuje aj na majetok evidovaný na účte obstarania dlhodobého  hmotného majetku.

